**2025 ԹՎԱԿԱՆԻ ԲՅՈՒՋԵԻ ԻՆԸ ԱՄՍՎԱ
ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ**

**ՀԱՂՈՐԴՈՒՄ**

Կապան համայնքի 2025 թվականի բյուջեի ինը ամսվա ընդամենը եկամուտների հավաքագրումը կազմել է 3 733 593.2 հազ.դրամ, որը տարեկան ճշտված պլանի 8 049 998.2հազ.դրամ նկատմամբ կատարվել է 46.4%-ով: Ընդամենը եկամուտների գծով 2024 թվականի նույն ժամանակաշրջանի համեմատ գրանցվել է 6,4%-ի աճ:

Իսկ վարչական բյուջեի եկամտային մասով նախատեսված փաստացի եկամուտը կազմել է 3 203 539.8 հազար դրամ, որը տարեկան ծրագրի նկատմամբ (4 388 150.5 հազար դրամ) կատարվել է 73.0 %-ով:Նախորդ տարվա նույն ժամանակահատվածի նկատմամբ գերակատարվել է 14.1 %-ով կամ 394 924.3հազար դրամով։

Հաշվետու ժամանակաշրջանում սեփական եկամուտների հավաքագրումը տարեկան պլանի նկատմամբ կազմել է 68.7% կամ 1 096 106.1հազ.դրամ, որի տեսակարար կշիռը վարչական բյուջեի փաստացի եկամուտներում կազմել է 34.2%: 2024թվականի նույն ժամանակաշրջանի համեմատ գրանցվել է սեփական եկամուտների հավաքագրման ցուցանիշի աճ 14,0%:

***Ըստ հարկատեսակների կատարողականը ունի հետևյալ տեսքը .***

Հաշվետու ժամանակաշրջանում գույքային հարկեր անշարժ գույքի փաստացի եկամուտը կազմել է 62 664.9 հազար դրամ, որը կազմում է վարչական բյուջեի եկամուտների 2.0 %-ը, իսկ տարեկան պլանի նկատմամբ կատարվել է 64.0 %-ով: Նախորդ տարվա նույն ժամանակահատվածի նկատմամբ գերակատարվել է 53.7%-ով կամ 21 905.8 հազար դրամով։
Գույքային հարկեր այլ գույքից (փոխադրամիջոցների) գծով հավաքագրումը կազմել է 184 672. 4 հազար դրամ, որը կազմում է վարչական բյուջեի եկամուտների տեսակարար կշռի 5.8 %-ը, իսկ տարեկան պլանի նկատմամբ կատարվել է 68.0%-ով: Նախորդ տարվա նույն ժամանակահատվածի նկատմամբ գերակատարվել է 16.9 %-ով։
Տեղական տուրքերի գծով փաստացի եկամուտը կազմել է 54 169.5 հազար դրամ, որը կազմում է վարչական բյուջեի եկամուտների 1.7 %-ը, տարեկան պլանի նկատմամբ կատարվելով 79.3 %-ով:

Պետական տուրքերի գծով փաստացի եկամուտը կազմել է 13 248.4 հազար դրամ, որը կազմում է տարեկան պլանի 73.6 %-ով:

Պետական բյուջեից ֆինանսական համահարթեցման սկզբունքով տրամադրվող դոտացիայի մասով նախատեսված 2 029 122.9 հազար դրամը հատկացվել է։ Պետական բյուջեից տրամադրվող նպատակային հատկացման` սուբվենցիայի մասով հատկացվել է 344 718.7 հազար դրամ:

Այլ եկամուտների գծով փաստացի եկամուտը կազմել է 852 291.9 հազար դրամ, որը կազմում է վարչական բյուջեի եկամուտների տեսակարար կշռի 26.6 %-ը, իսկ տարեկան պլանի նկատմամբ կատարվել է 72.1 %-ով:
 ***Ծախսերի գծով կատարողականը ունի հետևյալ տեսքը .***

Հաշվետու ժամանակաշրջանում վարչական բյուջեի փաստացի ծախսը կազմել է 2 279 007.7 հազար դրամ, պլանի նկատմամբ այն կատարվել է 51.9 % -ով:

Ըստ բյուջետային ծախսերի գործառական դասակարգման պատկերը հետևյալն է.

**Ընդհանուր բնույթի** հանրային ծառայությունների հատվածին հատկացվել է 397 470.3 հազար դրամ, որը կազմում է փաստացի կատարված ծախսերի 61.0 %-ը:

**Տնտեսական հարաբերությունների** գծով հատվածին հատկացվել է 92 664.5 հազար դրամ, որը կազմում է փաստացի կատարված ծախսերի 4.1 %-ը:

Ոչ ֆինանսական ակտիվների իրացումից մուտքերը բյուջեում արտացոլվում են տնտեսական հարաբերություններ մասում, բացասական նշանով և հաշվետու ժամանակաշրջանում կազմում են 110 792 .5 հազար դրամ:

**Շրջակա միջավայրի պաշտպանության** համար հատկացվել է 403 584.4 հազար դրամ, որը կազմում է փաստացի կատարված ծախսերի 17.7 %-ը:
**Բնակարանային շինարարության և կոմունալ ծառայության** համար հատկացվել է 31 229.1 հազար դրամ, որը կազմում է փաստացի կատարված ծախսերի 1.4 %-ը:

**Հանգիստ, մշակույթ և կրոն** ոլորտի պահպանման համար հատկացվել է 271 581.5 հազար դրամ, կազմելով փաստացի կատարված ծախսերի 12.0%-ը:

**Կրթության** ոլորտին է հատկացվել 814 351.6 հազար դրամ, որը կազմում է փաստացի ծախսերի 35.7 %-ը, որից՝ նախադպրոցական հիմնարկների պահպանման համար հատկացվել է 499 058.9 հազար դրամ, որը կազմում է փաստացի կատարված ծախսերի 21.9%-ը, իսկ արտադպրոցական հիմնարկների պահպանման համար հատկացվել է 315 192.7 հազար դրամ, որը կազմում է փաստացի կատարված ծախսերի 13.8 %-ը:
**Սոցիալական պաշտպանություն** ոլորտի համար հաշվետու ժամանակաշրջանում հատկացվել է 16 126.3 հազար դրամ:
Հաշվետու ժամանակաշրջանում ընթացիկ ծախսերի (վարչական բյուջե) ֆինանսավորմանը հատկացվել է 2 279 007.7 հազար դրամ, որը կազմում է փաստացի կատարված ծախսերի 59.7%-ը: Ընթացիկ ծախսերից աշխատանքի վարձատրության հոդվածին,որը իր մեջ ներառում է հավելավճարները, ամենամյա արձակուրդի համար հիմնական արձակուրդային վճարից (միջին աշխատավարձից) բացի, մեկ անգամ տրվող հավելյալ աշխատավարձ արձակուրդի կապակցությամբ՝ միջին ամսական աշխատավարձի չափով, լրավճարները, պարգևատրումները, հատկացվել է 307 898.5 հազար դրամ կամ վարչական ծախսերի 13.5 %-ը, ծառայությունների և ապրանքների ձեռք բերմանը՝ 10.0 %-ը կամ 227 348.5 հազ.դրամ։

Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել համայնքի վարչական բյուջեի փաստացի կատարված ծախսերի 63.7%-ը կամ 1 450 644.1 հազար դրամ։

Դրամաշնորհ է հատկացվել վարչական բյուջեի ծախսերի 0.8 %-ը, իսկ այլ ծախսերին է տրամադրվել 1.1 %-ը, սոցիալական օգնությանը՝ 1.0 %-ը։

Հաշվետու ժամանակաշրջանում համայնքային բյուջեի ծախսերի 49.8 %-ը կամ 1 900 033.3 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը, այդ միջոցներից 506 139.5 հազար դրամը տրամադրվել է տրանսպորտային սարքավորումներին, 950.5 հազ.դրամը՝ մեքենաներ և սարքավորումներին, 999.0 հազ.դրամը՝ վարչական սարքավորումներին, 4 285.0 հազար դրամը կամ ֆոնդային բյուջեի ծախսերի 0.2 %-ը հատկացվել է նախագծահետազոտական աշխատանքների կատարմանը, 704  666.5 հազար դրամը կամ 37.1 %-ը շենքերի և շինությունների կապիտալ վերանորոգմանը, 679 026.5 հազար դրամը կամ ֆոնդային բյուջեի ծախսերի 35.7 %-ը՝ շենքերի և շինությունների կառուցման աշխատանքներին, 5 915.82 հազ.դրամը՝ համաֆինասնսավորմամբ իրականացվող ծրագրերին: